
JONAVOS RAJONO SAVIVALDYBĖS TARYBA

SPRENDIMAS
DĖL ILGALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE


2026 m. birželio 25 d. Nr. 1TS-
Jonava

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 19 straipsnio 1 dalies 4 punktu, taip pat atsižvelgdama į Nacionalinės švietimo agentūros 2026 m. balandžio 17 d. raštą Nr. SD-1171 „Dėl ilgalaikio materialiojo turto perėmimo savivaldybės nuosavybėn“, Jonavos rajono savivaldybės taryba  nusprendžia: 
. Sutikti perimti Jonavos rajono savivaldybės nuosavybėn Lietuvos Respublikos vietos savivaldos įstatymo 6 straipsnio 5 ir 6 punktuose nurodytoms savivaldybių savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą pagal šio sprendimo 1 priedą.
. Priėmus Lietuvos Respublikos Vyriausybės nutarimą ir perėmus šio sprendimo 1 priede nurodytą turtą Jonavos rajono savivaldybės nuosavybėn, perduoti jį bendrojo ugdymo mokykloms pagal šio sprendimo 2 priedą valdyti, naudoti ir disponuoti juo patikėjimo teise, naudojant turtą gerinti švietimo paslaugų kokybę, aprūpinant efektyviai veikiančias bendrojo ugdymo mokyklas kompiuterine įranga.
. Įgalioti Jonavos rajono savivaldybės administracijos direktorių savivaldybės vardu pasirašyti sprendimo 1 ir 2 punktuose nurodyto turto perdavimo ir priėmimo aktus.
Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas; Vilniaus rūmai, Žygimantų g. 2, Vilnius).

2026 m. birželio        d.

.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – perimti savivaldybės nuosavybėn valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą valstybės ilgalaikį materialųjį turtą (1 priedas) Lietuvos Respublikos vietos savivaldybės įstatymo 6 straipsnio 5 ir 6 punktuose nurodytoms savivaldybių savarankiškosioms funkcijoms įgyvendinti bei perduoti jį Jonavos rajono švietimo įstaigoms (2 priedas) naudoti ir disponuoti juo patikėjimo teise.
Nacionalinė švietimo agentūra (toliau – NŠA) 2026 m. balandžio 17 d. raštu Nr. SD-1171 „Dėl ilgalaikio materialiojo turto perėmimo savivaldybės nuosavybėn“ kreipėsi į Jonavos rajono savivaldybės administraciją su prašymu turtą perimti Jonavos rajono savivaldybės nuosavybėn ir perduoti jį Jonavos rajono švietimo įstaigoms valdyti, naudoti ir disponuoti juo patikėjimo teise. Savivaldybės nuosavybėn perduodamas turtas įsigytas Europos regioninės plėtros fondo ir bendrojo finansavimo lėšomis, įgyvendinant projektą „Ugdymo priemonės mokykloms“ (Nr. 10-063-P-0001).
.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Lietuvos Respublikos vietos savivaldos įstatymo 6 straipsnio 5 ir 6 punktai numato, kad savivaldybės savarankiškosios funkcijos yra savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas bei švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas numato, kad valstybės turtas savivaldybių savarankiškosioms funkcijoms įgyvendinti perimamas savivaldybės tarybos sutikimu, kai šis turtas perduodamas savivaldybių nuosavybėn Vyriausybės nustatyta tvarka, o 19 straipsnio 1 dalies 4 punktas numato, kad valstybės nematerialusis ir materialusis turtas (išskyrus nekilnojamąjį turtą ir kitus nekilnojamuosius daiktus) savivaldybių nuosavybėn savivaldybių savarankiškosioms funkcijoms įgyvendinti perduodamas Vyriausybės nustatyta tvarka.
.	Laukiami sprendimo priėmimo rezultatai.
Perimtas turtas bus perduotas rajono švietimo įstaigoms savivaldybės savarankiškosioms funkcijoms įgyvendinti. Turtas skirtas švietimo paslaugų kokybės gerinimui, aprūpinant efektyviai veikiančias bendrojo ugdymo mokyklas kompiuterine įranga. Neigiamų pasekmių nenumatoma.
.	Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikis nenumatomas.
.	Antikorupcinis vertinimas.         
Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje. 

